Bee (laulaja)

Bertta Seppälä, taiteilijanimeltään Bee, on suomalainen laulaja-lauluntekijä. 

Seppälä osallistui The Voice of Finland -laulukilpailuun vuonna 2018, mutta putosi kisasta juuri ennen semifinaaleja. Hänen ensimmäinen singlensä ”Sun laulu” julkaistiin toukokuussa 2019. Kappale kertoo äidin menettämisestä ja se on omistettu Seppälän omalle äidille.

Vuonna 2021 Seppälä solmi levytyssopimuksen Sony Musicin kanssa yhteistyössä toimivan Monopoli Music -levymerkin kanssa. Hänen esikoisalbuminsa Hupsis julkaistiin syyskuussa 2023.

Helmikuussa 2023 Seppälä valittiin YleX:n vuoden Läpimurto-artistiksi, jonka uskotaan tekevän kuluvan vuoden aikana läpimurtonsa.

Yksityiselämä 
Seppälän äiti oli radiojuontaja Sari Seppälä. Hänen veljensä Womma Seppälä on myös radiojuontaja.

Diskografia

Albumit

Singlet

Lähteet

Aiheesta muualla 
 Bee: Ajatuksia kuolemasta, tiskaamisesta ja meditaatiosta | YleX Feat

Suomalaiset laulaja-lauluntekijät
Syntymävuosi puuttuu
Elävät henkilöt